《怀秋崖》
元代·方回

崖仙忆昔手予携，音响如钟气吐蜺。槐国诸公千梦蚁，瓮天馀子一醯鸡。

满浮芳酒春梅动，朗诵新诗夜月低。倏三十年如一瞬，东坡门下愧双溪。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。